notenn 2: Tra maz eo ar furmoù eeun eus ar verb bezañ a vez arveret er chentañ hag en eil gour eus ar verb endevout ez eo ar furmoù kevrennek a vez en arver en trede gour, o kregiñ dre -de bep tro. Ar re-mañ, hervez L. Fleuriot, a gas dur verb *do-but. Ur verb dizalch e oa en henvrezhoneg, div furm anezhañ o vezañ testeniekaet: 3 un. amzer-dremenet an doare-sujañ debei ( a glot gant kr.Br. deffe e 3 un. g. doare-divizout en deffe M. 1879), ha dichour amzer-vremañ an doare diskleriañ debider; Gw. DGVB.:130. Gant an anv-verb *do-but e klot devout e 3 ls. anv-verb displeget ou devout MG.:378; Gw. §149, notenn 5.